Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 588

10. évfolyam Elektrotechnikai-elektronikai szakmai alapozó ismeretek 148 óra Elektrotechnikai-elektronikai szakmai alapozó gyakorlatok 111 óra Elmélet és gyakorlat 259 óra ELEKTROTECHNIKAI-ELEKTRONIKAI SZAKMAI ALAPOZÓ ISMERETEK 9–10. évfolyam Célok és feladatok A szakiskolákban a 9–10. évfolyamon folyó szakmai alapozó oktatás keretében egy szakmacsoport közös szakmai (elméleti és gyakorlati) ismereteinek nyújtása, a készségek, képességek fejlesztése folyik. A szakmai alapozó oktatás keretében a tanulók az általános szakmai elméleti ismeretek elsajátítása mellett megismerkednek a kiválasztott szakmacsoport jellemzõ technológiáival, a felhasznált anyagokkal, megismerik a szakmacsoportba tartozó szakképesítéseket, s felkészülnek az Országos Képzési Jegyzékben szereplõ konkrét szakképesítés kiválasztására. Az Elektrotechnikai-elektronikai szakmai alapozó gyakorlatok oktatásának célja a szakmacsoport közös szakmai gyakorlati ismereteinek feldolgozása, azoknak a mûszaki készségeknek és képességeknek a fejlesztése, amelyek birtokában a tanulók a szakképzési évfolyamokon képesek elsajátítani a választott OKJ-szakképesítés szakmai tananyagát. Rendszerezze és közvetítse azokat az alapozó és speciális ismereteket, amelyek elsajátítása után a tanulók képesek lesznek a villamosipari gyakorlatban elõforduló legfontosabb mérések elveinek és mérõmûszereinek alkalmazására, illetve használatára. Nyújtson megfelelõ biztonságtechnikai, baleset-elhárítási ismereteket, nevelje a tanulókat az életés vagyonbiztonságot szem elõtt tartó, balesetmentes munkavégzésre. Készítse fel a tanulókat a villamosiparra jellemzõ anyagok technológiai tulajdonságainak megismerésére, a szerszámok, gépek, mérõ- és ellenõrzõ eszközök, berendezések szakszerû kezelésére, használatára, karbantartására. Nyújtson ismereteket, alakítson ki igényt a tanulókban az esztétikus, pontos és minõségi munkavégzésre. Az elektromosság élettani hatásainak ismeretében neveljen fokozott felelõsségre és a vonatkozó munkabiztonsági szabályok maradéktalan végrehajtására. Készítse fel a tanulókat az önálló és csoportban történõ tevékenységekre. A szakmacsoport sokszínû, aktív tanulói magatartás és tanulási élményeket eredményezõ bemutatásával keltse fel a tanulók érdeklõdését a szakmacsoport iránt. Alakítsa ki a tanulók pályájának folyamatos tervezését, és erõsítse azt. A „B” változatú kerettanterv célja a megalapozott elméleti ismeretekkel és tanulói képességekkel belépõ, jobban terhelhetõ tanulók mûveltségének továbbfejlesztése. Az elméleti oktatás célja a szakképzésbe való belépéshez szükséges elõképzettség megalapozása. A tanulók a szakiskolai ismeretekhez kapcsolódóan ismerkedjenek meg a szakmacsoport lehetõségeivel és a szakmai képzés jelentõségével. Ennek alapján legyenek képesek saját helyzetük és céljaik meghatározására, és alakuljon ki bennük a szakmai tudás igénye. A tananyag oktatása járuljon hozzá a tanulók egyéni életpályájának reális megtervezéséhez. A Mérések oktatásának célja, hogy alakítsa ki a tanulókban a pontos és minõségi feladatvégzés igényét, a környezetért való felelõsségét, a lényegmegragadó képességet. Ismertesse meg a legfontosabb méréstechnikai alapelveket és alapvetõ mérési módszereket, a gyakorlatban elõforduló ellenõrzõ és mérõeszközöket és a legalapvetõbb mûszaki méréstechnikai szakkifejezések használatát. Fejlessze a logikus gondolkodást, a célirányos mûszaki feladatmegoldó képességet. Az Anyagok oktatásának célja, hogy a tanulók legyenek tájékozottak az anyagok tulajdonságairól, felhasználhatóságáról. A Rajz és ábrázolás keretében az eddig tanult technikák, eszközrendszer felelevenítése, a szakirányú vizuális alkotás, alakítás, vizuális kommunikáció alkalmazása. A tér ábrázolásának eszközei és használata. Szakismeretet alkalmazó rajzok olvasásának elsajátítása és rajzjelek értõ felismerése. A Villamos szakrajz alapismeretek tanításának célja, hogy fejlessze és erõsítse a tanulók 9. évfolyamon szerzett készségeit és képességeit a rajzi, geometriai ismeretkörben, konkrét példákon keresztül erõsítse a tanulók képességeit, készségeit a térlátásban, ábrázolásban, szerkesztésben. A Villamosságtani alapismeretek tanításának a célja, hogy a tanulók megszerezzék azokat a villamos alapismereteket, amelyek elsajátítása után képesek lesznek a szakképzésben a szakmacsoport elméleti és gyakorlati tantárgyainak a tanulására, a szakmacsoport szakképesítéseinél elõforduló egyszerûbb törvényszerûségek alkalmazására és szakmai számítási feladatok elvégzésére. Fejlesztési követelmények A tananyag tanulása során fejlõdjenek a tanulók szakmai tantárgyak tanulásához szükséges képességei, így különösen az ismeretelemzõ-értékelõ gondolkodás, az önálló ismeretszerzés, az ismeretek alkalmazási képessége. Fejlessze a szóbeli és írásos szakmai kommunikációs képességeket, a rajzi képességeket. Alakuljon ki, fejlõdjön, erõsödjön meg a tanulók saját munkájukkal kapcsolatos igényessége, munkájuk legyen átgondolt, célszerû, eredményes, a szóbeli kommunikációban törekedjenek a nyelv, a szakkifejezések szabatos használatára, munkáikban az igényes külalakra. A tanulás során szokjanak hozzá a tanulók a számítástechnikai eszközök használatához. Alakuljon ki a tanulókban az önálló szakmai tanulás, feladatmegoldás igénye, érezzék meg a tanulási eredmények, sikerek értékét, örömét. A tantárgyi tevékenység során folyamatosan erõsödjék a szakmai érdeklõdés, váljon tudatos döntéssé a szakmaválasztás. A szakiskolai évek nyújtsanak segítséget ahhoz, hogy a tanulók hosszabb távú szakmai perspektívában gondolkozzanak, és ezen belül individuális célokat is fogalmazzanak meg. Fontos, hogy ismerjék a szakmacsoporthoz kapcsolódó képesítések rendszerét és ezen belül el tudják magukat helyezni. Legyenek tájékozottak az iskolai és a munkaerõ-piaci szakképzési lehetõségeket. A szakmacsoporthoz kapcsolódóan fogalmazódjanak meg életcélok, váljék világossá, hogy a szakmai karrier kialakítása a folyamatos lehetõségek felismerése. Ismerkedjenek meg a pályatervezés fogalmával, amely alapuljon a szakmai ismeretek és a munkaerõ-piaci ismeretek összhangján. Mérések: A tanulók ismerjék a szakmacsoportban alkalmazott alapméréseket és az ahhoz szükséges eszközöket. Tudják megbecsülni a mérési adatokat, tudjanak mérõeszközt kiválasztani egyszerû mérési feladathoz. Anyagok: A tanulók ismerjék az anyagok legfontosabb fizikai, mechanikai és technológiai tulajdonságait, jellemzõ alkalmazási területeit. Rajz és ábrázolás: A tárgyak és jelenségek kapcsolata, azok vizuális megjelenítésével. Szimbólumrendszer logikájának és szabályainak ismerete. A rajz, mint mûvészi és/vagy mûszaki tartalom. Villamos szakrajz alapismeretek: Kezeljék helyesen és célszerûen a rajzeszközöket. Ismerjék fel a legfontosabb rajzi szabvány jelöléseket, értelmezzék az alapvetõ rajzjeleket. Rajzoljanak és szerkesszenek egyszerû mûszaki rajzokat. Villamosságtani alapismeretek: Használják és értelmezzék a legjellemzõbb szakkifejezéseket. Ismerjék fel az áramkörök jellemzõ törvényszerûségeit. Legyenek képesek számpéldákat megoldani és alapvetõ méretezéseket elvégezni. Maradéktalanul tartsák be az alapvetõ élet- és vagyonbiztonsági, valamint akörnyezetvédelmi elõírásokat.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes